मुझे बागवानी का बेहद शौक है. वैसे मैने बरसों तक पढ़ाई भी इसी विषय में की है. मेरे इस शौक में मेरा परिवार भी साथ देता है. मैं ख़ासतौर पर कुछ भारतीय सब्जियाँ जिनका मैं रोजाना में इस्तेमाल करती हूँ उन्हे ख़ास तौर पर घर पर उगाना पसंद करती हूँ. जिनमें से मुख्य रूप से हैं लौकी और करेला. इसके साथ में मैं बैंगन, भिंडी, टमाटर, कई प्रकार की मिर्च, धनिया, पुदीना, मेथी, पालक, बेसिल, ओरेगैनो, ब्रोकोली, केल, सरसों, इत्यादि बहुत कुछ अपनी छोटी सी बगिया में उगाती हूँ. कुछ चीजें मैं जमीन में उगाती हूँ और कुछ गमलों में. मैंने अलग अलग पन्नों में अलग अलग सब्जिओं को उगाने की विस्तृत जानकारी देने की कोशिश करी है. आशा है मेरी इस जानकारी से आपको कुछ मदद मिले.